24-01-2022  
Sags nr. 2022 - 1502   
Akt. id. 19043760

Postboks 970

3900 Nuuk

Tlf. (+299) 34 50 00

Fax (+299) 34 63 64

E-mail: isn@nanoq.gl

www.naalakkersuisut.gl

**Retningslinjer af 17. januar 2022 for ansøgning, tildeling og administration af midler under arbejdsmarkedshjælpepakken til jollefiskere**

I medfør af tekstanmærkning nr. 4 til Finanslovens hovedkonto 20.10.34 fastsættes retningslinjer for ansøgning, tildeling og administration af arbejdsmarkedspakken til jollefiskere.

Smittespredningen af Covid19 og særligt den nyeste variant Omikron stiller lønmodtagerne i en svær situation, særligt i private virksomheder. Derfor er det nødvendigt at genbesøge den seneste arbejdsmarkedshjælpepakke for turismeerhvervet fra 2021 for at holde hånden under arbejdspladserne og sikre, at lønmodtagerne får løn som normalt. Den seneste hjælpepakke tilpasses nuværende situation med højt smittetryk i forskellige byer og bygder, og omfatter alle private virksomheder herunder også jollefiskere.

Isolationsramte jollefiskere betragtes som hjemsendte. Begrebet hjemsendelse anvendes således i relation til corona-relateret fravær fra at kunne foretage fiskeri og indhandling. Baggrunden herfor er Naalakkersuisuts udmelding på pressemøde den 17. januar 2022, hvor borgerne opfordres til også at blive hjemme ved symptomer på smitte.

Nærværende retningslinjer er gældende for arbejdsmarkedshjælpepakken ift. jollefiskere, der bliver ramt af coona-relateret fravær.

# Generelle betingelser

* 1. Arbejdsmarkedspakken er rettet mod private virksomheder, som har ansatte lønmodtagere udover virksomhedens indehaver. Jollefiskeren betragtes som ansøgningsberettigede. For at være berettiget skal mindst 50% af indkomsten komme fra aktiviteter omfattet af fiskeri mv.
  2. Arbejdsmarkedspakken indeholder en lønkompensationsordning for ansøgningsberettigede jollefiskere.
     1. Der kan gives lønkompensation for perioden 17. januar 2022 til 6. april 2022. Lønkompensation beregnes og udbetales for en hel kalendermåned ad gangen
  3. Lønkompensation opgøres i forbindelse med de almindelige redegørelsesperioder og på baggrund af den indberettede indhandling fra indhandlingsvirksomheder for den pågældende måned.
  4. Ansøgning om lønkompensation kan senest foretages med udgangen af den anden måned efter lønudbetalingsmåneden, dvs. ansøgning om kompensation for udbetalt løn i januar 2022 skal senest ske 31. marts 2022.

Ordningen gælder fra 17. januar 2022 til og med d. 6. april 2022.

# Betingelser for lønkompensation

* 1. Jollefiskeren skal være registreret i CVR, eller anvende indhandlingstrækkort med CPR nr., med hjemsted i Grønland. Hvert CVR- og CPR-nummer betragtes som 1 samlet ansøger, uanset antallet af underliggende P-enheder. P-enheder kan ikke ansøge særskilt.
  2. Jollefiskeren må ikke være dømt for overtrædelse af skattelovgivningen eller for overtrædelse af bestemmelser om økonomisk kriminalitet i kriminallov for Grønland de seneste 5 år.
  3. Hjemsendelsen skal være en direkte følge af COVID-19 situationen. Jollefiskeren må ikke udføre øvrige arbejdsopgaver i hjemsendelsesdagene – eller optage nyt (eller forøge eksisterende) lønnet arbejde i anden sammenhæng.

# Beregning af lønkompensation

* 1. Der gives lønkompensation på 1.000 kr. pr. dag for jollefiskeren, dog højest 20.000 kr., pr. kalendermåned.
  2. Lønkompensationen begrænses yderligere til maksimalt at kunne udgøre 90% af den gennemsnitlige indberettede indhandling de seneste tre måneder forud for ansøgningsperioden.

# Ansøgning og dokumentation

* 1. Der kan ansøges om lønkompensation for manglende indhandlingsindkomst grundet corona-relateret fravær.
  2. Ansøgning om lønkompensation skal ske igennem sullisivik.gl / borger.gl. Ansøgningen er ikke modtaget før alle relevante oplysninger er indsendt via portalen.
  3. Ved ansøgning skal der afgives en tro og love-erklæring på at de afgivne oplysninger er rigtige.
  4. Naalakkersuisut kan forlange yderligere oplysninger med henblik på at sikre at kriterierne for modtagelse af lønkompensation er opfyldt. Der gives en rimelig frist for indlevering af supplerende oplysninger. Indleveres oplysningerne ikke indenfor fristen afvises ansøgningen.

# Udbetaling

* 1. Ved udbetaling af lønkompensation tilbageholdes 30 % aconto til dækning af A-skat for kalendermåneden.

# Kontrol og tilbagebetaling

* 1. Kompensation kan kræves tilbagebetalt, såfremt:
     1. Ansøger afgiver urigtige oplysninger til ansøgning om lønkompensation.
     2. Ansøger har modtaget lønkompensation uberettiget og i strid med ovennævnte betingelser.
  2. Som betingelse for udbetaling af lønkompensation skal virksomheden/personen på forlangende udlevere oplysninger til Naalakkersuisut med henblik på efterfølgende kontrol.
  3. Naalakkersuisut kan stille krav om en revisorerklæring om at støtten er modtaget på et retmæssigt grundlag.
     1. Naalakkersuisut kan foretage kontrol af bevilgede midler ved anvendelse af en godkendt revisor.
  4. Naalakkersuisut kan kræve hel eller delvis tilbagebetaling af udbetalte beløb, hvis det viser sig:
     1. at forudsætningerne for udbetalingen har ændret sig væsentligt.
     2. at virksomheden har afgivet urigtige oplysninger eller har fortiet oplysninger af betydning for sagens afgørelse, uagtet om virksomheden var i god tro med de afgivne oplysninger
     3. at den krævede dokumentation ikke er indsendt inden en af Skattestyrelsen fastsat frist eller at den indsendte dokumentation er utilstrækkelig
  5. Har virksomheden givet urigtige oplysninger, eller på anden måde forsøgt at vildlede sagsbehandlingen indgiver Naalakkersuisut anmeldelse til Politiet, med medblik på iværksættelse af sanktioner efter Kriminallov for Grønland, lov nr. 306 af 30. april 2008.
  6. Udbetalt lønkompensation indberettes til Skattestyrelsen.

# Sagsbehandlingsregler

* 1. Skattestyrelsen varetager administrationen og behandling af ansøgning om lønkompensation.
  2. Skattestyrelsens afgørelser om lønkompensation kan påklages til xxxxx på xxxxxxxx indenfor 4 uger fra afgørelsen er truffet.